
Către,
Ministerul Mediului și Schimbărilor Climatice

B-dul Libertăţii nr. 12, Sector 5, Bucureşti

În atenția Doamnei Ministru Rovana Plumb

Stimată Doamnă Ministru,

În temeiul Legii nr. 544/2001 privind liberul acces la informațiile de interes public, vă solicităm următoarele:

1.Să ne puneți la dispozitie spre consultare și să ne comunicați  o copie a avizului de mediu acordat companiei/ companiilor pentru exploatarea gazelor de șist in regiunea Dobrogea:lista companiilor și  pentru care locații anume ( Vama Veche, Adamclisi și Costinești).
2.Să ne transmiteți spre consultare și să ne comunicați o copie a studiului potrivit căruia s-a ajuns la concluzia că “nu există nici un fel de risc” și că “nu se utilizează tehnica de fracturare hidraulică” la exploatarea gazelor de șist.
3.Să ne transmiteți ce tehnologie de extragere  a gazelor de șist  se va aplica și care sunt perimetrele în care se va desfășura exploatarea acestora în regiunea Dobrogea.
Ne exprimăm disponibilitatea de a plăti taxele aferente serviciilor de copiere a documentelor solicitate, după informarea prealabilă privind costurile acestor servicii.

Vă rugăm ca informațiile solicitate să ne fie furnizate în format electronic, la următoarea adresă de email: office@sar.org.ro.

Vă mulțumim pentru solicitudine.

Cu stimă,

Simona Popescu

Coordonator de proiect

